Čierna labka 1. - Vogel Frederick, Heather americká autorka; Stower, Adam; Melcerová, Jana (Bratislava Slovart, 2008)
Piataci Ozymandias (Oz) Levinson a Delilah Beanová alias D. B. sú šikovné deti, ktoré trápi šikanovanie o rok starších spolužiakov. Oz robí všetko, aby na seba nepútal ich pozornosť, ale možno práve preto ho tak často stíha smola. Veľa času trávi v Múzeu medzinárodnej špionáže a jedného dňa by sa chcel stať špiónom ako jeho obľúbený James Bond. V tomto múzeu pracuje myška Slávka Sláviková ako tajná agentka Myšej špionážnej agentúry. Je bystrá, pekná, s dušou rebelky... proste má všetkých myších „5 P“. Ale na jej kožúšok poľuje zákerný potkan Roquefort Smraďoch, ktorý už zničil jej otca, slávneho generála Zlatka Slávika. Smraďoch pošle Slávke odtlačok Čiernej labky, symbol smrti, znamenie, že je na jeho čiernej listine, a Slávka robí jednu chybu za druhou. Osudy detí a agentky, osudovej myši, sú si niečím podobné. A tak si vzájomne pomôžu zvrátiť ten ľudský aj myší osud...
Keywords: Myší špióni; americká literatúra; literatúra pre deti; dobrodružné príbehy; pre čitateľov od 9 rokov